text: Lokalrivaler delte i divisionsopgør
  06 november 2016 kl. 16.17
  Bolden ville ikke i nettet, da Vejle og FC Fredericia spillede uafgjort 0-0.
  Der var ikke mange chancer i den ellers jævnbyrdige kamp mellem de lokale rivaler i mændenes 1. division i fodbold.
  Udeholdet fra FC Fredericia stod for det meste af spillet i første halvleg, hvor vejlenserne dog skabte de største chancer. Men ind ville bolden ikke.
  Begge holdene havde ellers brug for pointene for at komme væk fra den nederste del af tabellen.
  90+4. Der fløjtes af. Kampen ender 0-0. Et fair resultat. #VejleB
  Tempoet gik ned i anden halvleg, hvor også antallet af chancer faldt.
  Kampen endte 0-0. Med pointdelingen ligger Vejle på ottendepladsen med 21 point, mens FC Fredericia med sine 20 point må tage til takke med en plads som nummer 10 – lige over nedrykningspladserne.
  Der skal ikke mange point til for at ændre på stillingen. Der er kun fire point mellem 10. pladsen og 3. pladsen, der garanterer playoffkampe om oprykning.
  